ལོར་བོད་ཡིག་སྡེ་ཁག་གི་ཀྲུའུ་རེན་གཞོན་པའི་ལས་གནས་སུ་བསྐོས་པ་དང་།ལོར་བོད་ཀྱི་སྐད་ཡིག་རིག་གནས་སློབ་གླིང་གི་འགོ་གཙོ་གཞོན་པའི་འགན་བཞེས་པའི་དུས་སྐབས་རྣམས་སུ་བོད་ཀྱི་སྐད་ཡིག་དང་རིག་གནས་ཀྱི་བྱ་བ་དམ་འཛིན་བྱས།བོད་མི་རིགས་ཀྱི་རིགས་གཞུང་ཆེད་ལས་ཀྱི་མངའ་ཁོངས་རྒྱ་བསྐྱེད་པ་དང་།བོད་རིགས་སློབ་མའི་ལས་ཞུགས་ཀྱི་མདུན་ལམ་རྒྱ་ཆེར་འབྱེད་པར་དམིགས་ཏེ་ལོར་བོད་ཀྱི་སྐད་ཡིག་གི་བཟོ་ཚོང་ཆེད་ལས་ཀྱི་དངོས་གཞི་འཛིན་གྲྭ་བཙུགས་པ་དང་མདོ་ཁམས་ཀྱི་སློབ་ཆེན་ཁག་གི་ཡིག་སྒྱུར་པ་གདན་དྲངས་ཏེ་བཟོ་ཚོང་ཆེད་ལས་ཀྱི་སློབ་དེབ་བོད་ཡིག་ཏུ་བསྒྱུར་བར་འགན་ཁུར།རང་ཉིད་ཀྱིས་དོ་དམ་རིག་པའི་སློབ་དེབ་ཡིག་འབྲུ་ཁྲི་ཚོ་ཞེ་གཉིས་ཅན་བསྒྱུར་བའི་འགན་བླངས།སློབ་དེབ་དེ་རྣམས་སྣུམ་པར་དུ་བཏབ་པའི་མཇུག་བྱང་དུ།དེང་དུས་འཛམ་གླིང་ཡོངས་སུ་དར་ཆེ་བའི།།རིག་པའི་ཡང་སྙིང་བཟོ་ཚོང་རིག་པ་འདི།།སྒང་བ་བོད་ཀྱི་ཡུལ་དུ་མཁོའོ་ཞེས།།རིང་ནས་སྨོན་པའི་འབྲས་བུ་དེང་འདིར་སྨིན།།ལྷ་ཡི་རྒྱལ་པོས་ཆར་སྦྱིན་ཕབ་པ་ན།གསེར་ལྡན་སྟོན་ཀའི་འབྲས་བཟང་སྨིན་པ་ལྟར།།གཏོང་ཕོད་ཡངས་པ་ཀུན་ཕན་ཐེབས་རྩ་ཡིས།།ཕངས་མེད་སྦྱིན་པའི་སྟོབས་ཀྱིས་གྲོགས་བྱས་ཏེ།།མདོ་ཁམས་ཡུལ་དུ་སྙན་པའི་གྲགས་པ་ཅན།།སློབ་ཆེན་རྣམ་བཞིའི་རིག་པའི་དགའ་ཚལ་ནས།།ཉེ་བར་བཀུགས་པའི་སྐད་གཉིས་སྨྲ་བའི་སྡེས།།རང་རིགས་ཡར་ཟླ་འཕེལ་བའི་ལྷག་བསམ་དང་།།ཤུགས་དྲག་བརྩོན་འགྲུས་བསྟེན་པའི་ངལ་བ་ལས།།བོད་ཀྱི་ཡི་གེའི་གཞུང་དུ་བྱས་པ་འདི།།འབྱོར་པའི་རྒུད་པའི་དོང་ལས་ཐར་བ་ཡི།བསོད་ནམས་ཐེམ་སྐས་བཙུགས་པའི་ཐོག་མ་ཡིན།།མ་དག་འཁྲུལ་བའི་ཆ་ལ་འཁྱམས་སྲིད་ན།།ལེགས་པར་འཆོས་ཤིག་རིག་པའི་ནོམ་དུ་སྒྲུབས།།གོ་རྒྱ་ཅུང་ཙམ་ཆོད་པའི་ཤེས་རབ་དེ།།ལག་ལེན་མུན་པ་སེལ་བའི་སྒྲོན་མེ་བྱོས།ཞེས་པའི་དགོས་སྐུལ་ཚིག་སྦྱོར་ཞིག་ཀྱང་སྤེལ།